《和外送归里叠韵六首原韵 其三》
宋代·张淑芳

侍养姑嫜合告归，重帏携妾昔相依。舆迎万里开颜笑，旆返三相望眼饥。

菽水承欢知有训，苹蘩主馈凛无违。耄龄行祝家王母，又看萱堂介古稀。

作者简介：张淑芳，南宋末期人。西湖樵家女也。宋理宗选宫嫔时，以色美，为贾似道所匿，宠之专房。淑芳知贾必败，预营别业於五云山下九溪坞。贾南迁日，削发为尼，人罕知者。张善小词，今存词三首，收录于《古今词话。词话》卷上。